Isis Archives - Page 5 of 5 - Marttyyrien Ääni
Libya – Eritrealaisia kristittyjä siepattu
11.6.2015 /in Ajankohtaista /by VOMFinland
Kuva: Open Doors USA
ISIS on siepannut Libyassa suuren joukon eritrealaisia kristittyjä.
Siepatut olivat kuorma-autossa, joka oli täynnä Eritreasta paenneita. ISIS pysäytti kuorma-auton ja vaativat muslimeja ilmoittamaan itsensä. Kaikilta vastanneilta kyseltiin Koraanista ja heidän uskonnonharjoituksestaan. Muslimien annettiin jatkaa matkaa, mutta kaikki kristityt siepattiin. Siepattuja on yhteensä 88 ja heidän joukossaan on useita lapsia ja ainakin 12 naista.
Siepattujen puolesta kannetaan suurta huolta, sillä aiemmin tänä vuonna ISIS on surmannut kaksi sieppaamaansa ryhmää: 20 egyptiläistä ja heidän joukossaan ollut tšadilainen sekä 28 etiopialaista.
Rukoilkaa siepattujen eritrealaisten puolesta. Rukoilkaa, että he luottaisivat Jumalaan ja mitä tapahtuukin, tuntisivat Jumalan rauhan sydämissään. Rukoilkaa myös, että Jumalan voima saisi sieppaajissa aikaan yliluonnollisen muutoksen.
– Open Doors USA, The Libya Herald
https://www.marttyyrienaani.fi/wp-content/uploads/2015/06/logo.png 0 0 VOMFinland https://www.marttyyrienaani.fi/wp-content/uploads/2015/06/logo.png VOMFinland2015-06-11 12:48:012015-06-11 12:48:01Libya – Eritrealaisia kristittyjä siepattu
Nigeria – Boko Haram nyt osa ISISiä
29.4.2015 /in Ajankohtaista /by VOMFinland
ISIS on vastannut myöntävästi Boko Haramin johdon ilmaisemaan kuuliaisuuslupaukseen. Tämä tarjoaa ISISille jalansijan Saharan eteläpuolisessa Afrikassa sen pyrkiessä luomaan maailmanlaajuista kalifaattia. Liittoutumisen myötä Boko Haram muutti nimensä. Uusi nimi on Islamic State’s West Africa Province (ISWAP), eli Islamilaisen valtion Länsi-Afrikan provinssi.
Boko Haram oli nigerialaisten järjestölle antama nimi, kun se vuonna 2002 perustettiin. Hausankielinen nimi tarkoittaa karkeasti käännettynä ”länsimainen koulutus on kielletty”, koska se oli järjestön alkuperäinen agenda. Alkuun järjestäytymätöntä Boko Haramia ei otettu kovin vakavasti kuin vasta vuodesta 2009 lähtien, jolloin järjestöllä yhtäkkiä oli rahaa, strategia ja valtaa.
ISISin alaisuuteen siirtyminen tarkoittaa, että ISWAP tulee olemaan voimakkaampi, arvioi Open Doors –järjestön Yhdysvaltojen toimiston johtaja David Curry. ”Boko Haramilla on nyt pääsy kymmenien miljoonien dollarien arvoisiin varoihin ja aseisiin, jotka ISIS on kaapannut tai hankkinut.”
– Mission Network News, Open Doors
https://www.marttyyrienaani.fi/wp-content/uploads/2015/06/logo.png 0 0 VOMFinland https://www.marttyyrienaani.fi/wp-content/uploads/2015/06/logo.png VOMFinland2015-04-29 15:45:352015-04-29 15:45:35Nigeria – Boko Haram nyt osa ISISiä
Libya – ”Heidän Jumalansa on minun Jumalani”
24.4.2015 /in Ajankohtaista /by VOMFinland
Libyassa ISISin sieppaamien ja helmikuussa surmaamien 21 egyptiläisen koptikristityn nimet olivat laajassa levityksessä. Ajateltiin, että kaikki surmatut olivat pienistä egyptiläiskylistä. Erään surmatun, tummaihoisen miehen, nimi ja tausta olivat kuitenkin tuntemattomia.
ISISin julkaiseman videon nähneet ystävät kuitenkin tunnistivat pian, että kyseessä oli Mathew Ayairga, kotoisin Tšadista. Mathew oli kadonnut tammikuussa 2015. Hänet oli siepannut yksi Libyassa toimivista äärijärjestöistä, joka on siepannut satoja ihmisiä, sekä muslimeja että kristittyjä.
Videolla näytetään, kuinka oransseihin haalareihin puetut miehet polvistuvat rannalle, mustiin pukeutuneiden miesten seistessä heidän takanaan. Yksi toisensa perään heidät mestataan ja videolla näkyy, kuinka monet miehistä rukoilevat viimeisinä hetkinään: ”Herra Jeesus Kristus”.
Ystävien mukaan Mathew Ayairga ei ollut kristitty. Kuitenkin, kun hetkiä ennen mestausta terroristit vaativat häntä kääntymään islamiin, Mathew kieltäytyy. Raporttien mukaan, todistettuaan egyptiläisten uskovien ”valtavaa uskoa”, hänkin päätti ryhtyä Kristuksen seuraajaksi.
Videolla yksi terroristeista kysyy Mathew’lta: ”Kiellätkö Kristuksen?”
”Heidän Jumalansa on minun Jumalani”, Mathew vastaa, ja niin hänestä tulee yksi 21:stä Kristuksen nimen tähden surmatuista.
Marttyyrien nimet ovat:
Mathew Ayairga
– Marttyyrien Äänen lähteet, Bombay Orthodox Diocese, Diocese of Los Angeles Coptic Orthodox
https://www.marttyyrienaani.fi/wp-content/uploads/2015/06/logo.png 0 0 VOMFinland https://www.marttyyrienaani.fi/wp-content/uploads/2015/06/logo.png VOMFinland2015-04-24 13:48:462015-04-24 13:48:46Libya – ”Heidän Jumalansa on minun Jumalani”
Libya – Etiopialaisia kristittyjä murhattu
21.4.2015 /in Ajankohtaista /by VOMFinland
Daeshin (ISIS) 19. huhtikuuta julkaisemalla videolla esitetään kahden etiopialaiskristittyjen ryhmän teloitus. Helmikuussa Daesh julkaisi vastaavanlaisen videon, jolla teloitettiin 21 egyptiläistä kristittyä.
Surmattujen tarkkaa lukumäärää ei ole pystytty vahvistamaan. Videon kuva vaihtelee Libyan itäiseltä rannikolta, jossa naamioituneet miehet mestaavat noin 15 oransseihin haalareihin puettua miestä, näkymään eteläisen Libyan aavikolle, jossa samaan tapaan pukeutuneet Daeshin jäsenet teloittavat joukon mustiin haalareihin puettuja miehiä ampumalla heitä päähän. Videon tekstityksessä sanotaan molempien ryhmien olevan ”vihamieliseen Etiopian kirkkoon kuuluvia ristin palvojia”.
Videolla näytetään myös kirkkojen tuhoamista Syyriassa ja Irakissa sekä tuomitaan kolminaisuusoppi. Teloituksia ennen englantia puhuva naamioitunut mustiin pukeutunut mies varoittaa, että ”ristin kansan” tulee joko kääntyä islamiin, maksaa jizya-veroa tai kohdata kuolema.
Etiopian hallitus, joka pyrkii yhä varmistamaan uhrien kansallisuuden, on joka tapauksessa tuominnut ”julman teon” ja sanoo avustavansa kansalaisiaan, jotka haluavat poistua Libyasta.
https://www.marttyyrienaani.fi/wp-content/uploads/2015/06/logo.png 0 0 VOMFinland https://www.marttyyrienaani.fi/wp-content/uploads/2015/06/logo.png VOMFinland2015-04-21 12:21:262015-04-21 12:21:26Libya – Etiopialaisia kristittyjä murhattu
Syyria – Osa siepatuista vapautettu
3.3.2015 /1 Comment/in Ajankohtaista /by VOMFinland
Syyriassa ISISin sieppaamiksi joutuneiden assyrialaiskristittyjen tilanteesta on liikkunut monenlaisia huhuja. Erään huhun mukaan siepattuja olisi ryhdytty teloittamaan, mutta tieto on osoittautunut paikkansapitämättömäksi. Aleppolainen piispa Antoine Audo kertoo: ”Otin yhteyttä Al Hassakessa olevaan kaldealaisten kirkkoherra Isä Nidalaan. Hän kertoi minulle, että tiedot kristittyjen surmaamisesta eivät ole totta.”
ISIS on sen sijaan vapauttanut 19 viime viikolla sieppaamaansa assyrialaiskristittyä. Vapautetut vietiin bussilla Hassakassa sijaitsevaan Church of Our Lady –kirkkoon. Suurin osa heistä on miehiä ja kaikkien kerrotaan olevan yli 50-vuotiaita. Arvellaan, että islamilainen oikeus on määrännyt heidät vapautettaviksi sen jälkeen, kun heistä on maksettu ”vero”.
Irakissa olevan arkkimandriitta Emanuel Youkhanan saamien tietojen mukaan ISISin hallussa olevien assyrialaiskristittyjen määrä on tällä hetkellä noin 155.
Hyökkäyksen kohteeksi joutuneissa 35 assyrialaiskristittyjen kylässä ei asu enää ketään. Kaikki ovat paenneet joko Hassakaan, jonne on paennut 800 perheettä tai Qamishliin, 175 perhettä.
Ainakin 15 assyrialaiskristityn, jotka ovat taistelleet kurditaistelijoiden rinnalla ISISiä vastaan, on kerrottu kuolleen taisteluissa. Kolme heistä jäi ISISin vangeiksi, kaksi miestä ja yksi nainen, ja heidät teloitettiin.
– Aid to the Church in Need, Middle East Concern
https://www.marttyyrienaani.fi/wp-content/uploads/2015/06/logo.png 0 0 VOMFinland https://www.marttyyrienaani.fi/wp-content/uploads/2015/06/logo.png VOMFinland2015-03-03 12:19:502015-03-03 12:19:50Syyria – Osa siepatuista vapautettu
Syyria – Rukoilkaa siepattujen puolesta!
25.2.2015 /in Ajankohtaista /by VOMFinland
ISISin joukot käynnistivät aamuyöllä 23.2. yllätyshyökkäyksen Khabour-joen varrella Koillis-Syyriassa, jossa sijaitsee 35 pääasiassa kristittyjen asuttamaa kylää.
Hassakan kaupungista Syyrian itäisen kirkon arkkimandriitta Emanuel Youkhanalle puhunut kristitty kertoi, että sieppaukset tehtiin Tel Shamiranin, Tel Goranin, Tel Jezirahin ja Tel Hormizdin kylissä. Näissä neljässä kylässä, lähde kertoo, ISIS erotti siepatut miehet perheistään, jättäen naiset ja lapset vartioituina koteihinsa. Tarkkaa tietoa siepattujen määrästä ei ole, sillä sadat perheet ovat myös paenneet sekasortoisessa tilanteessa, mutta siepattuja arvioidaan olevan vähintään 90. Joidenkin lähteiden mukaan siepattujen joukossa on myös lapsia.
Vahvistettujen tietojen mukaan yksi nuori mies, 17-vuotias Milad Adam sai surmansa hyökkäyksessä. Kahdessa kylässä sytytettiin kirkko palamaan.
Arvellaan, että ISIS saattaa käyttää siepattuja välineenä neuvotellessaan kurditaistelijoiden vangitsemien ISIS-jäsenten vapauttamisesta. Kuitenkin, ISISin viimeaikaisen ”siepattujen barbaarisen kohtelun” valossa (Libyassa murhatut egyptiläiset) Youkhana sanoo, ”näiden perheiden kohtalo on meille suuri huolenaihe.”
– Syrian Observatory for Human Rights, Middle East Concern, World Watch Monitor
https://www.marttyyrienaani.fi/wp-content/uploads/2015/06/logo.png 0 0 VOMFinland https://www.marttyyrienaani.fi/wp-content/uploads/2015/06/logo.png VOMFinland2015-02-25 10:18:322015-02-25 10:18:32Syyria – Rukoilkaa siepattujen puolesta!
Libya – Siepatut egyptiläiset kristityt surmattu
16.2.2015 /in Ajankohtaista /by VOMFinland
ISISin julkaisemalla videolla näytetään, kuinka naamioituneet miehet marssittavat vankejaan pitkin merenrantaa.
Libyassa joulu- ja tammikuussa siepatut 21 egyptiläistä koptikristittyä on mestattu.
ISISille uskollisuutta vannova ryhmä on julkaissut videon, jossa oransseihin haalareihin puettuja kopteja marssitetaan jonossa pitkin merenrantaa ja hetken päästä heidät kaikki mestataan yhtäaikaa.
Videolla amerikkalaisella aksentilla englantia puhuva mustiin pukeutunut terroristi kertoo mestaamisten olevan kosto “koptiristiretkeläisten suorittamasta musliminaisten vainosta Egyptissä.” Tällä viitataan viisi vuotta sitten Egyptiä kuohuttaneeseen koptipapin vaimon Camilia Shehatan tapaukseen. Hän katosi joksikin aikaa ja monet muslimit uskovat hänen yrittäneen kääntyä islamiin, mutta hänen miehensä ja seurakunnan jäsenet kidnappasivat hänet. Camilia on itse julkisuudessa kertonut, että hän ei kääntynyt islamiin eikä häntä kidnapattu.
Toisaalta mestausta perusteltiin myös Osama bin Ladenin surmalla ja hänen mereen hautaamisellaan: “Meri, jonne olette kätkeneet sheikki Osama bin Ladenin ruumiin, me vannomme Allahin nimeen, tulemme sekoittamaan sen teidän verellänne.”
– The New York Times, Al Jazeera
https://www.marttyyrienaani.fi/wp-content/uploads/2015/06/logo.png 0 0 VOMFinland https://www.marttyyrienaani.fi/wp-content/uploads/2015/06/logo.png VOMFinland2015-02-16 21:23:062015-02-16 21:23:06Libya - Siepatut egyptiläiset kristityt surmattu